**Զորան Զաև** (մակեդոներեն՝ Зоран Заев, հոկտեմբերի 8, 1974(1974-10-08), Ստրումիցա, Մակեդոնիայի Սոցիալիստական Հանրապետություն, ՀՍՖՀ), մակեդոնացի քաղաքական և պետական գործիչ, Հյուսիսային Մակեդոնիայի վարչապետ 2017 թվականի մայիսի 31-ից մինչև 2020 թվականի հունվարի 3-ը (հրաժարական է տվել)։

Կենսագրություն
--------------

Զորան Զաևը ծնվել է 1974 թվականի հոկտեմբերի 8-ին Ստրումիցայում։ Հանդիսանում է Մակեդոնիայի սոցիալ-դեմոկրատական միություն կուսակցության անդամ 1996 թվականից։ Ավարտել է Սկոպյեի համալսարանի տնտեսագիտության ֆակուլտետը, այնուհետև նույն համալսարանում ստացել է դրամական տնտեսության մագիստրոսի աստիճան։ Ընտրվել է Ստրումիցայի շրջանային բաժանմունքի նախագահ։ Կուսակցության փոխնախագահի պաշտոնը զբաղեցրել է 2006-2008 թվականներին։ Ստրումիցայի քաղաքապետի պաշտոնը զբաղեցրել է 2005-2016 թվականներին։ Բրանկո Ցրվենկովսկու՝ կուսակցության առաջնորդի պաշտոնից հեռանալուց հետո նա ընտրվել է կուսակցության առաջնորդ։

Դավանում է ուղղափառություն։

### Վարչապետ

Մայիսի 31-ին Մակեդոնիայի Հանրապետության խորհրդարանը քվեարկել է Զորան Զաևի օգտին՝ որպես նոր վարչապետ։ Նոր կառավարության օգտին քվեարկել է 120 պատգամավորներից 62-ը։ Իր ելույթի ժամանակ ներկայացրել է նոր կառավարության ծրագիրը, որտեղ ՆԱՏՕ-ին և Եվրամիությանը անդամակցելն առաջնահերթություն կլինի։ Նաև խոստացել է վերջ տալ կոռուպցիային։

Հունիսի 8-ին հայտարարել էր, որ պատրաստ է Մակեդոնիայի Հանրապետությունը վերանվանել հանուն երկրի անդամակցությանը ՆԱՏՕ-ին։ Այդ պայմանով, երկրի անդամակցությանը Հյուսիսատլանտյան դաշինքին պնդում Է Հունաստանը, որն օգտագործում է ՆԱՏՕ-ին Մակեդոնիայի Հանրապետության անդամակցության վետոյի իրավունքը։

2018 թվականի հունվարի 7-ին Զորան Զեևը հայտարարել է, որ հավատում է 2018 թվականի առաջին կեսին Մակեդոնիայի Հանրապետություն անվանելու շուրջ Հունաստանի հետ վեճը լուծելու հնարավորությանը։ Իր երկրի ապագան Զաևը տեսնում է Եվրոպական միությունում և ՆԱՏՕ-ում։ «Մենք բազմազգ պետություն ենք, բոլոր քաղաքացիներն ունեն նույն իրավունքները և համաձայն են, որ մեր ապագան ԵՄ-ին և ՆԱՏՕ-ին անդամակցելն է», - ասել է նա։

2019 թվականի հունվարի 11-ին տեղի է ունեցել Մակեդոնիայի Հանրապետության խորհրդարանի պատգամավորների որոշիչ քվեարկությունը երկրի անվանումը փոխելու վերաբերյալ։ 120 պատգամավորներից 81-ը (նվազագույն անհրաժեշտ 80-ի դեպքում) պաշտպանել է Սահմանադրության համապատասխան փոփոխությունները։ Համաձայնագիրն ուժի մեջ մտնելու համար այն պետք է վավերացնի Հունաստանի խորհրդարանը։

2019 թվականի հունվարի 25-ին Հունաստանի խորհրդարանը վավերացրել Է Մակեդոնիայի Հանրապետության անվանումը փոխելու մասին համաձայնագիրը, նման համաձայնագրի օգտին քվեարկել է 153 պատգամավոր (անհրաժեշտ 151-ից), համաձայնագրին դեմ է եղել 146 պատգամավոր։ Այժմ Մակեդոնիայի Հանրապետությունը կկոչվի Հյուսիսային Մակեդոնիայի Հանրապետություն։

2019 թվականի հուլիսի 9-ին հրապարակվել է ռուս պրանկերներ Վովանի և Լեքսուսի հետ հեռախոսազրույցի ձայնագրությունը, որում Զաևը համաձայնել է պատրիարք Բարդուղիմեոսին 100 հազար եվրոյի չափով կաշառք տալ մակեդոնական ուղղափառ եկեղեցու ավտոկեֆալիան ստանալու համար։ Զաևը հաստատել է զրույցի փաստը, սակայն հայտարարել է, որ ձայնագրությունը մոնտաժվել է։

2020 թվականի հունվարի 3-ին հրաժարական է տվել Մակեդոնիայի առաջատար կուսակցությունների առաջնորդների՝ արտահերթ ընտրություններ անցկացնելու պայմանավորվածության պատճառով, քանի որ Մակեդոնիան կրկին չի ստացել Եվրամիությանն անդամակցելու շուրջ բանակցությունների ամսաթիվը։ Այժմ նախագահ Սթևո Պենդարովսկին պետք է խորհրդարանի խոսնակ Տալատ Ջաֆերիին տեղեկացնի նոր կաբինետի ձևավորման անհրաժեշտության մասին։ Մինչև ապրիլի ընտրությունները երկիրը կղեկավարի ծառայողական կաբինետը՝ ներքին գործերի նախկին նախարար Օլիվեր Սպասովսկու գլխավորությամբ։

Ծանոթագրություններ
------------------

1. 1 2  Բրոքհաուզի հանրագիտարան (գերմ.) / Hrsg.: Bibliographisches Institut & F. A. Brockhaus, Wissen Media Verlag
2. 1 2  Munzinger Personen (գերմ.)
3. ↑  «Македония: Конец и начало новой эры»։ MacedoniaToday.Ru։ 2017-05-12։ Վերցված է 2017-06-05 (չաշխատող հղում)
4. ↑  «Премьер Македонии готов сменить название страны ради вступления в НАТО»։ *РИА Новости* (ռուսերեն)։ 20170608T1252+0300Z։ Վերցված է 2017-06-08
5. ↑  «В Скопье рассказали, когда настроены решить с Грецией проблему наименования»։ *РИА Новости* (ռուսերեն)։ 20180108T0216+0300Z։ Վերցված է 2018-01-21
6. ↑  «Македонский парламент поддержал инициативу о переименовании страны»։ *РБК*։ 2019-01-11։ Վերցված է 2019-01-11
7. ↑  «Парламент Греции поддержал переименование Македонии»։ *РБК*։ 2019-01-25։ Վերցված է 2019-01-25
8. ↑  Премьер Северной Македонии признал, что разговаривал с пранкерами из России
9. ↑  Како је Заев прихватио да купи аутокефалност за 100.000 евра(չաշխատող հղում)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրոքհաուս |
|  |
| Չափորոշչային վերահսկողություն | GND: 1168157110 · LCCN: n2020047093 · VIAF: 1962153895174602410004 · WorldCat VIAF: 1962153895174602410004 |

 |